internet vaartha 229 Views
న్యూఢిల్లీ : టీమిండియా చీఫ్‌ కోచ్‌గా ఉండాలంటే పూర్తి స్థాయిలో సమయం కేటాయించాల్సి ఉంటుందని మాజీ కెప్టెన్‌ ద్రావిడ్‌ పేర్కొన్నాడు.కాగా భారత క్రికెట్‌ నియంత్రణ మండలి బిసిసిఐ టీమిండియా కోచ్‌గా రాహుల్‌ ద్రావిడ్‌ను ఎంపిక చేసేందుకు సిద్దంగా ఉన్న సంగతి తెలిసిందే.ఐసిసి ప్రపంచ టి20 టోర్నీతోనే  డైరెక్టర్‌గా ఉన్న రవిశాస్త్రి పదవీ కాలం పూర్తికావడంతో టీమిండియా కోచ్‌ వేట మొదలైంది.కోచ్‌ బాధ్యతలకు రాహుల్‌ ద్రావిడ్‌ పూర్తి న్యాయం చేయగలడని బిసిసిఐ భావిస్తుంది. కాగా ద్రావిడ్‌ మాత్రం ఇప్పటి వరకు నేరుగా ఎలాంటి ప్రకటన చేయలేదు.టీమిండియా కోచ్‌ బాధ్యతలు తీసుకునేందుకు సిద్దంగా ఉన్నారా? అన్న ప్రశ్నకు రాహుల్‌ బదిలిస్తూ అది పెద్ద బాధ్యత అని అందుకు చాలా సమయం అవసరం ఉంటుంది ఇవన్నీ నేను చేయగలనా? అనే సందేహం వ్యక్తం చేశాడు. కాగా ద్రావిడ్‌ ప్రస్తుతం ఇండియా ఎ,అండర్‌-19 జట్టుకు కోచ్‌గా వ్యవహరిస్తున్నాడు. అంతేగాక డిల్లీ డేర్‌డెవిల్స్‌ జట్టుకు మెంటార్‌గా కూడా వ్యవహరిస్తున్నాడు. ఇది కొంత సమయం తీసుకుంటుంది,నువ్వు సిద్దంగా ఉన్నావా? లేదా అదోక అనుభవం నేర్పుతుంది, తెలిసినపుడే ఏదైనా చేయగలుగుతాం,ప్రతి రోజు చేస్తుంటే నేర్చుకో వచ్చు అని ద్రావిడ్‌ పేర్కొన్నాడు. ఏ నిర్ణయమైనా చాలా పరిశీలించిన తీసుకోవాల్సి ఉంటుందని,చేయాలని ఉన్నప్పటికి సమయం,శక్తి సరిపోతుందా లేదా అని బేరీజు వేసుకోవాల్సి ఉంటుందని,వంద శాతం నమ్మకం ఉన్నప్పుడే ఆ పాత్రకు సిద్దమవ్వాల్సి ఉంటుందని ద్రావిడ్‌ వివరించాడు.
ఇండియా కోచ్‌గా ఉన్నప్పడు ఫలితాలు వచ్చాయా? లేదా అన్నది కాకుండా పూర్తి నిబద్దతతో పనిచేయాల్సి ఉంటుందని, నేను మంచి బ్యాట్స్‌మెన్‌ కావాలనుకుంటే అందుకు కొంత సమయం కేటాయించాల్సి ఉంటుందని, కోచింగ్‌ అనేది ఎప్పుడూ నేర్పుతూ నేర్చుకునే విషయమని పేర్కొన్నాడు. కాగా ఈ పదవికి నేను కొంచెం కొత్తే ఆటగాడిగా కంటే కూడా ఎక్కువగా ఆలోచించాలి, కెప్టెన్‌గా అవసరమైన ప్రణాళికలు వేసుకున్నాం,అయితే కోచ్‌ పదవి దానికి భిన్నం తప్పు జరిగి నపుడు దాన్ని సరిదిద్దాల్సి ఉంటుంది అని ద్రావిడ్‌ వివరించాడు. అండర్‌-19 జట్టు జూనియర్‌ ప్రపంచ కప్‌ టోర్నీలో వెస్టిండీస్‌ చేతిలో ఓటమి పాలైన విషయాన్ని ద్రావిడ్‌ ప్రస్తావించాడు. ఫలితాలను మర్చి పోయి చేయాల్సిన దాని గురించి భిన్నంగా ఆలోచించాలి, స్విన్‌బౌలింగ్‌ను ఎదుర్కొనేం దుకు ఆటగాళ్లంతా సిద్దమయ్యారు. అయితే ప్రత్యర్థి జట్టు మరో ప్రయత్నంతో ముందుకువచ్చింది. దీంతో ఓవర్లు మీడియం పేస్‌ వేసి విండీస్‌ జట్టు గెలుపొందింది అని ద్రావిడ్‌ వివరించాడు.